ΓΡΑΠΤΗ ΕΡΩΤΗΣΗ E-2943/97 υποβολή: Heidi Hautala (V), Laura Gonzαlez Αlvarez (GUE/NGL), Doeke Eisma (ELDR), David Bowe (PSE) και Bernd Lange (PSE) προς την Επιτροπή (17 Σεπτεμβρίου 1997)

Θέμα: Κριτήρια κόστους ωφελειών στο πρόγραμμα Auto-oil

Η Ευρωπαϊκή Επιτροπή έχει προσφάτως προκηρύξει διαγωνισμό για την υποβολή προσφορών για την εκπόνηση μελέτης σχετικά με το κόστος/αποτελεσματικότητα των μέτρων για τη μείωση των εκπομπών από τις οδικές μεταφορές (Β1/ETU/970013).

Το Ευρωπαϊκό Κοινοβούλιο έχει υιοθετήσει διαφορετικό τρόπο προσέγγισης: τα κριτήρια κόστους/ωφελειών. «Ότι στο βαθμό που το κόστος των μέτρων που θα ληφθούν θα βαρύνει, ούτως ή άλλως, τους καταναλωτές, η μελέτη Auto-Oil δεν έλαβε υπόψη μια μακροοικονομική ανάλυση κόστους/ωφελειών που να περιλαμβάνει τις πτυχές κόστους/αποτελεσματικότητας αλλά και το κοινωνικό κόστος και ιδίως την εξοικονόμηση πόρων επί των συστημάτων υγείας η οποία θα προέκυπτε από την εφαρμογή ενισχυμένων προδιαγραφών για την ποιότητα του αέρα.» (Τροπολογία 7 - Έκθεση Α4-0096/97 του ΕΚ).

Έχει ενημερωθεί η Ευρωπαϊκή Επιτροπή για την ανάλυση κόστους/ωφελειών του Νόμου Περί Καθαρού Ατμοσφαιρικού Αέρα των ΗΠΑ από το 1970 έως το 1990, η οποία απεκάλυπτε ότι και με τις πλέον συντηρητικές εκτιμήσεις οι ωφέλειες ήταν κατά πολύ μεγαλύτερες από το κόστος;

Προτίθεται, συνεπώς, η Ευρωπαϊκή Επιτροπή να αναθεωρήσει την προκήρυξή της για την υποβολή προσφορών για μελέτες εν σχέσει με το πρόγραμμα Auto-Oil II;

Απάντηση της κας Bjerregaard εξ ονόματος της Επιτροπής (10 Νοεμβρίου 1997)

Η Επιτροπή επιθυμεί να τονίσει ότι η προσέγγιση της ουσιαστικά δεν διαφέρει από την προσέγγιση που έχει υιοθετήσει το Κοινοβούλιο, εφόσον ότι το πρόγραμμα auto-oil ((COM(96)248 )) αντιμετωπίζεται στο πλαίσιο της οδηγίας του Συμβουλίου 96/62/ΕΚ της 27ης Σεπτεμβρίου 1996 για την αξιολόγηση και τη διαχείριση της ποιότητας του περιβάλλοντος αέρα ((ΕΕ L 296 της 21.11.1996 )) όπως και τις παράγωγες αυτής οδηγίες. Σε ό,τι αφορά τις τελευταίες, η Επιτροπή ενέκρινε πρόταση οδηγίας για τον καθορισμό οριακών τιμών διοξειδίου του άνθρακος, διοξειδίου του θειου, σωματιδίων και μολύβδου ((COM(96) 500 )) στις 8 Οκτωβρίου 1997. Άλλες θυγατρικές οδηγίες προπαρασκευάζονται επί του παρόντος. Αυτές αποσκοπούν στον καθορισμό ενδεδειγμένων σταθμών για τα πρότυπα ποιότητας αέρος στην Κοινότητα σχετικά με ορισμένους ρύπους, λαμβάνοντας υπόψη την εξοικονόμηση που μπορεί να επιτευχθεί με την επιβολή αυστηρότερων προτύπων. Το χρησιμοποιούμενο αναλυτικό πλαίσιο περιλαμβάνει ανάλυση κόστους οφέλους. Η Επιτροπή γνωρίζει την ανάλυση κόστους οφέλους της Πράξης για τον Καθαρό Αέρα στις Ηνωμένες Πολιτείες και ιδιαίτερα καλές σχέσεις με τους αρμόδιους. θεσμικούς φορείς στον τομέα αυτόν.

Τα πρότυπα ποιότητας του αέρα που έχουν προταθεί για τις παράγωγες οδηγίες θα αποτελέσουν επίσης στόχους για το πρόγραμμα auto-oil. Στόχος του προγράμματος, ωστόσο, είναι ο εντοπισμός του συνδυασμού των μέτρων που μπορεί να εφαρμοσθούν στον τομέα των οδικών μεταφορών προκειμένου να επιτευχθούν οι στόχοι με το μικρότερο δυνατό κόστος, λαμβάνοντας υπόψη τις ενδεχόμενες συμβολές από τρίτους τομείς εκτός αυτού των οδικών μεταφορών. Το ενδεδειγμένο πλαίσιο προς τούτο είναι η ανάλυση της αποδοτικότητας των δαπανών. Η μεταβολή του αναλυτικού πλαισίου του προγράμματος auto-oil, που αφορά την αποδοτικότητα του κόστους, και η μετατροπή της σε ανάλυση κόστους οφέλους θα είχε ως αποτέλεσμα να αγνοηθεί το έργο που έχει επιτελεσθεί βάσει της οδηγίας πλαισίου για την ποιότητα του περιβάλλοντος αέρα.

Ωστόσο, η Επιτροπή επιθυμεί επίσης να επιβεβαιώσει ότι έχει δεσμευθεί να αντιμετωπίσει τους προβληματισμούς του Κοινοβουλίου σε ό,τι αφορά τον ορισμό αντίστοιχης έννοιας κόστους που θα μπορούσε να χρησιμοποιηθεί στο πρόγραμμα καθώς και την ανάγκη να αποτιμηθούν οι παρενέργειες ενδεχόμενων πολιτικών σεναρίων, συμπεριλαμβανομένων των πιθανών μακροοικονομικών επιπτώσεων.

Για του προαναφερθέντες λόγους, η Επιτροπή δεν προτίθεται να αναθεωρήσει την πρόταση υποβολής προτάσεων για τη μελέτη της αποτελεσματικότητας του κόστους των μέτρων που αποσκοπούν στη μείωση των εκπομπών από τις οδικές μεταφορές.